CELEX: 32001H1214(01)
Language: da
Date: 2001-12-06 00:00:00
Title: Rådets henstilling af 6. december 2001 om indførelse af en fælles skala til vurdering af trusler mod officielle repræsentanter, der besøger Den Europæiske Union

Avis juridique important

|

32001H1214(01)

Rådets henstilling af 6. december 2001 om indførelse af en fælles skala til vurdering af trusler mod officielle repræsentanter, der besøger Den Europæiske Union  

EF-Tidende nr. C 356 af 14/12/2001 s. 0001 - 0002

Rådets henstillingaf 6. december 2001om indførelse af en fælles skala til vurdering af trusler mod officielle repræsentanter, der besøger Den Europæiske Union(2001/C 356/01)RÅDET FOR DEN EUROPÆISKE UNION,som henviser til traktaten om Den Europæiske Union, ogsom tager følgende i betragtning:Det er nødvendigt at forbedre samarbejdet mellem medlemsstaterne inden for forebyggelse af terrorisme.Officielle repræsentanter for medlemsstaterne eller tredjelande rejser stadig hyppigere inden for Unionens område.Der må derfor etableres statiske og dynamiske beskyttelsesordninger, der bør baseres på en saglig og rimelig vurdering af den eventuelle terrortrussel mod sådanne personer.Det bør gøres lettere for medlemsstaternes politi og sikkerhedstjenester at udveksle oplysninger om de relevante tjenesters vurdering af trusselsniveauet.Vurderingen vedrører det land, hvor besøget finder sted, idet der dog vil blive taget hensyn til vurderingen af det land, hvor den officielle repræsentant er bosiddende -HENSTILLER til medlemsstaterne:1) At de øger og forbedrer udvekslingen af oplysninger om vurderingen af terrortruslen mod officielle repræsentanter på besøg i EU's medlemsstater inden for rammerne af den nationale lovgivning på området og uden at etablere nye institutionelle strukturer. Udvekslingen af oplysninger kan finde sted efter anmodning fra en medlemsstat og navnlig i tiden forud for officielle repræsentanters besøg.2) At de med henblik herpå udpeger en (eller flere) tjeneste(r), der skal vurdere en sådan trussel og videregive oplysninger herom. Formandskabet for Rådet udarbejder og ajourfører en liste over de relevante tjenester og fremsender den til medlemsstaterne.3) At de anvender den i bilaget opstillede forenklede og praktiske vurderingsskala, som ved hjælp af tal og/eller bogstaver muliggør en hurtig informationsudveksling mellem de nationale kontaktpunkter. Formålet med denne skala er at måle terrortruslen på grundlag af en rationel analyse, men vedrører ikke politiets forholdsregler, som henhører under den enkelte medlemsstats ansvarsområde. Skalaen anvendes i konsultationerne mellem medlemsstaterne, men anvendelsen inden for rammerne af de nationale tjenesters eget kompetenceområde er ikke obligatorisk.4) At sørge for, at oplysninger, som fremsendes i medfør af denne henstilling, behandles som klassificerede, ikke mindst når det drejer sig om tredjelande, og vurderingen foretages i forbindelse med besøg af officielle repræsentanter for disse lande. Formålet med oplysningerne er udelukkende at forebygge terrorisme, og de må ikke videregives til tredjelande, eller anvendes i forbindelse med en retssag, uden at afsenderstaten har givet sit samtykke hertil.5) At de gør brug af forbindelseskontorernes net til fremsendelsen af oplysningerne, og at anmodninger og svar til de(n) relevante tjeneste(r) fremsendes hurtigt.6) I så vid udstrækning som muligt at deltage i udvekslingen af sådanne trusselsvurderinger, medmindre dette ville være til alvorlig skade for deres nationale interesser.7) At de, tre år efter at samarbejdet er fuldt ud etableret, foretager en evaluering af ordningen.8) At de inddrager Europol i dette samarbejde, for så vidt dette omfattes af Europols kompetenceområde.Udfærdiget i Bruxelles, den 6. december 2001.På Rådets vegneM. VerwilghenFormandBILAGVURDERINGSSKALA1. UMIDDELBAR TRUSSELSpecifikke efterretninger viser, at et angreb på den nærmere angivne fremtrædende person er umiddelbart forestående.2. HØJ TRUSSELSpecifikke efterretninger eller nyligt stedfundne terrorhandlinger tyder på, at den fremtrædende person vil kunne udgøre et højt prioriteret mål for en terrorgruppe.3. BETYDELIG TRUSSELGenerelle efterretninger af nyere dato, hvis politiske eller sikkerhedsmæssige baggrund tyder på, at den fremtrædende person vil kunne udgøre et prioriteret mål for en terrorgruppe.4. MODERAT TRUSSELDer foreligger ingen specifikke eller generelle efterretninger om en særlig trussel, men der er en potentiel trussel som følge af faktorer knyttet til den fremtrædende person eller det land, den pågældende repræsenterer.5. LAV TRUSSELDer foreligger ikke oplysninger, der giver rimelig grund til at forvente en terroraktion.Bogstavet "Z" (Zulu) vil kunne anvendes til at angive, at der foreligger en reel trussel om ikke-livstruende fjendtlige handlinger, der kan forulempe den fremtrædende person (personen risikerer at blive ramt af forskellige genstande, skubbet, el.lign.)